लखिमपुर, 3 एप्रिल 2022: आयेननि बेरेखायै ड्रागसनि फालांगि खालामनाया ओनसोलआव दासानदि गोबां सोलिगासिनो दं।  बे जाथाइयावनो आसामनि लखिमपुर जिल्लायाव रबिबारखालि ड्रागजों लोगोसे सानै ड्रागस फालांगियारिफोरखौ हमनो मोनो।  हमजानाय सानै सुबुंखौ रमाकान्त गाम आरो बिनि बिसि मीना बरी होननानै मिथिनो मोन्दों।  आसाम आरो अरुणाचल प्रदेसनि पुलिस हानजाया जयै लोगो नांनानै संदाननायाव हमजानाय ड्रागस फालांगिफोरनिफ्राय सिग्रोमनायाव 5 ग्राम ड्रागस मोननो हादोंमोन।  सिग्रोमनायनि गेजेरजों पुलिस हानजाया हमजानाय सुबुंफोरनि 8 बोसोरनि सासे उन्दै फिसाज्लानि इनिफर्मनिफ्रायबो ड्रागस मोननो हायो।
 आरोबाव गुबुन सासे हमजानाय सुबुंखौ जितेन बिस्वास होनना सिनायनो मोनो।  पुलिसआ बुंथिनाय बादिब्ला, सिगाङावबो बिखौ ड्रागस फालांगि खालामनाय दायाव जोबथेसालिआव दोननाय जादोंमोन नाथाय दा बिखौ जोबथेसालिनिफ्राय उदां खालामनानै होनायाव बियो फिन बे खामानिखौनो मावफिनबावदों। 